Diari Oficial de la Generalitat Valenciana


Sumari del DOGV 3680, del 03-02-2000 (2000/787)

RESOLUCIÓ de 21 de gener de 2000, del director general de Producció Agrària, per la qual s’eximeix de respectar el límit màxim de retirada per optar a les ajudes per superfície als productors de determinats cultius herbacis en la campanya de comercialització 2000-2001, regulats per l’Ordre de 22 de desembre de 1999, de la Conselleria d’Agricultura, Pesca i Alimentació (DOGV núm. 3.656, de 30.12.1999).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/787


Data del document
:   21-01-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * superfície d'explotació
    * producció vegetal
    * ajuda pública
    * suport econòmic
    * comercialització
    * ajuda a l'agricultura

RESOLUCIÓ de 21 de gener de 2000, del director general de Producció Agrària, per la qual s'eximeix de respectar el límit màxim de retirada per optar a les ajudes per superfície als productors de determinats cultius herbacis en la campanya de comercialització 2000-2001, regulats per l'Ordre de 22 de desembre de 1999, de la Conselleria d'Agricultura, Pesca i Alimentació (DOGV núm. 3.656, de 30.12.1999). [2000/M787]
  
El Reial Decret 1.893/1999, de 10 de desembre, del Ministeri d'Agricultura, Pesca i Alimentació, sobre pagaments per superfície a determinats productes agrícoles, a l'empara de l'apartat 5 de l'article 6 del Reglament (CE) 1.251/1999, recull en l'article 18 la possibilitat d'exceptuar de determinades obligacions en relació amb el percentatge total de retirada de terres de la producció, els sol·licitants amb explotacions situades en comarques afectades per condicions climàtiques excepcionals.
  
La sequera registrada durant els últims mesos en tota la Comunitat Valenciana ha impedit que molts agricultors pogueren realitzar les sembres de determinats cultius herbacis. Així mateix, en determinades zones de la província d'Alacant el dèficit de precipitacions ha provocat un balanç negatiu d'aigua superficial i subterrània.
  
Ateses aquestes condicions climàtiques excepcionals, resolc:
  
Article únic
  
Per a la campanya de comercialització 2000-2001 s'exceptua del compliment del límit màxim del percentatge de retirada establit en l'apartat 2 de l'article 11 del Reial Decret 1.893/1999, de 10 de desembre, del Ministeri d'Agricultura, Pesca i Alimentació, les explotacions de secà i regadiu ubicades en la comarca meridional de la província d'Alacant i totes les explotacions de secà ubicades en el territori de la Comunitat Valenciana, i es permet que la superfície retirada del cultiu (obligatòria més voluntària) puga representar fins al 50% del total de la superfície per la qual se sol·liciten els pagaments per superfície.